Wayi bɔ̌ təge ai atɔ́n, á mís mə́ Ńtondôbə, Zambá woe. 14Amú məyɔŋ mə́sə wabwé málā mə́ ngábə́ bíege miǹgəngáŋ ai bə́bwé bə́ ngám hədá ḿfág wóe Ǹtondôbə Zambá woe a ndzí kig yə́bə̄ nə́ ó bɔ nálā. 15Ǹtondôbə Zambá woe a yi tə́lē ású dóe á zāŋ dzóe, á zāŋ bəbə́nyɔ̄ŋ, profɛ́d anə́ mā nâ mǐ ngavógolo nyé. 16Éyə o ngádzai Ǹtondôbə Zambá woe nálā á Horeb ámǒs ékóán, wa nâ: ású yə̄ nə́ mə zaa wú, mǎyǐ kīg fə bǎd wóg kíŋ Ǹtondôbə Zambá wama ai məlɔ́ máma; mǎyǐ kīg fə bǎd bəbə ḿbuŋ ndóǎn tē. 17Ńdɔ Ǹtondôbə a ngákad ma nâ: Bə́ kɔ́bɔ́ ḿbəŋ, 18Mayi tə́lē á zāŋ bəbə́nyāŋ, profɛ́d ḿbɔ̄g á fulugan ai wa: mayi fudǐ bībúg byámā ânyu díé a yi bɔ́ kad édzí ésə mǎyi nyé bénde. 19Ngə́ mod ǎ bɔ̄ təge vógolo bíbúg byámā yā profɛ́d ā yi kɔ́bɔ̄ á dzwé dáma, mǎmēn māyi dzóan ai mod tě. 20Hədá ngə́ profɛ́d ā kyəgé naa a kɔ́bɔ á dzwé dáma bíbúg mā ndzí kig nyé béndē nə́ á kɔ́bɔ̄ ngə́ a kɔ́bɔ̄ kig á dzwé bəzambá bə̄fə́, profɛ́d tě a yi wú. 21Eyɔŋ ziŋ wayi kə́ sílī á ńnə̄m wóē étēde nâ: éyə̄ byǎyi yəm yā naa Ǹtondôbə Zambá ā ndzí kig béndē ébúg dzī ? 22Ngə́ ébúg profɛ́d te a kɔ́bɔ́ á dzwé Ńtondôbə é kangá təge tóban, é kwí évwē, o yəmə nə́ Ǹtondôbə a ndzí kig dzɔ́ bénde. Profɛ́d te a kɔ́bɔ ai nyémēn. Tə wambádā nyé.